Austro-Daimler ADM

Το Αυστρο-Daimler ADM II ήταν ένα αυτοκίνητο της μεσαίας κατηγορίας, από την αυτοκινητοβιομηχανία Austro-Daimler. Κατασκευάστηκε μεταξύ του 1923 και του 1928, ως συμπλήρωμα του μεγαλύτερου Austro-Daimler AD 6-17. Όπως συνέβη και με το AD 6-17, το ADM II σχεδιάστηκε από τον Φέρντιναντ Πόρσε.

Τεχνολογία 
Τα πλέον αξιοσημείωτα χαρακτηριστικά του ADM II ήταν:
 

 Ο κινητήρας του μοντέλου, ήταν 6-κύλινδρος σε σειρά (Ι6) και αρχικού κυβισμού 2.5 λίτρων, ενώ από το 1924 έφτασε σε κυβισμό τα 2.6 λίτρα. Είχε τοποθετηθεί στο μπροστινό τμήμα του αμαξώματος και συνδεόταν με τους πίσω τροχούς με κιβώτιο τεσσάρων ταχυτήτων.
 Το 1926, προστέθηκε και μια σπορ έκδοση 3.0 λίτρων, το Austro-Daimler ADM 3 Liter. Διατηρήθηκε στην παραγωγή έως το 1928 και διατέθηκε ως 2-πορτο 2-θέσιο, και 4-πορτο 4-θέσιο καμπριολέ.
 Ο μπροστινός άξονας ήταν άκαμπτος (σταθερός), με διαμήκη φύλλα σούστας, ενώ ο πίσω άξονας ήταν άκαμπτος και προσαρμοσμένος σε ημιελλειπτικά ελατήρια.
 Έφερε φρένα και στους τέσσερις τροχούς.

Συνολικά παρήχθησαν 500 αντίτυπα όλων των εκδόσεων του ADM. Αντικαταστάθηκε το 1927, από τα ADR και ADR Sport.

Τεχνικά στοιχεία

Εκδοχές αμαξώματος 

 T4 = 4-πορτο Tourenwagen
 L4 = 4-πορτο σεντάν / λιμουζίνα
 PL4 = 4-πορτο πούλμαν / λιμουζίνα
 Cb2 = 2-πορτο, 2-θέσιο καμπριολέ 
 Cb4 = 4-πορτο, 4-θέσιο καμπριολέ

Πηγές 

 Oswald, Werner: Deutsche Autos 1920-1945, Motorbuch Verlag Stuttgart, 10. Auflage (1996), ISBN 3879435197.

Μεσαία αυτοκίνητα
Οικονομία της Αυστρίας
Μοντέλα Austro-Daimler